Stefan Richter

Stefan Richter (s. 1972 Tampere) on suomalainen, Saksassa koulunsa käynyt ravintolakokki. Hän tuli tunnetuksi sijoituttuaan toiseksi Yhdysvaltojen Top Chef -televisio-ohjelmassa sen viidennellä tuotantokaudella 2008–2009. Hän asui ja työskenteli tuolloin Yhdysvalloissa.

Stefan Richter syntyi Tampereella saksalais-tšekkiläisen arkkitehti-isän ja kokkina toimineen suomalaisen äidin perheeseen, joka muutti Saksaan kun poika oli seitsenvuotias. Richter kävi varusmiespalveluksen Suomessa, opiskeli hotelli- ja ravintola-alaa Saksan Immenstadtissa ja Bad Wörishofenissa ja suoritti sitten kondiittoriopintoja Sveitsin Zürichissä. Loppututkinnon hän sai Würzburg-Schweinfurtin ammattikorkeakoulusta. Richter teki töitä Saksassa, Thaimaassa ja Kanadassa kunnes muutti 1998 Yhdysvaltoihin ja pääsi töihin Ritz-Carlton-hotelliin Michiganin Dearbornissa.Cohn, Beverly: Interview with Top Chef Finalist Stefan Richter - Frank Talk Outside the Kitchen About Food, Relationships and Marriage, LA Splash Magazine 31.8.2011. Viitattu 10.3.2016. Sieltä hän siirtyi Las Vegasiin avatun Bellagio Hotelin keittiötiimiin, kunnes ryhtyi ravintolayrittäjäksi Kalifornian Santa Monicassa. Richter omisti siellä Stefan’s European Catering -pitopalvelun ja L.A Farm -nimisen ravintolan syksyyn 2014 saakka.Suomalaissyntyinen huippukokki myötätuulessa Kaliforniassa, Iltalehti 1.2.2010. Viitattu 10.3.2016.The Roost at LA Farm Replacing Stefan's in Santa Monica, LA Eater -sivusto 9.9.2014. Viitattu 10.3.2016. Vuoden 2010 ajan hänellä oli myös ravintola nimeltä Stefan's on Montana, joka suljettiin tammikuussa 2011.Tomicki, Hadley: Stefan Richter: Out with the Old, In With a Steakhouse, Grub Street 20, 2011. Viitattu 10.3.2016. Hän laittoi keväällä 2014 talonsa Santa Monicassa myyntiinBeale, Lauren: Stefan Richter lists his home in Santa Monica, Los Angeles Times 16.5.2014. Viitattu 10.3.2016. ja muutti Suomeen.Kiviniemi, Kirsikka: Julkkiskokki Stefan Richter muuttaa Suomeen - Haluaa suomalaisen naisen , Ilta-Sanomat 10.1.2014. Viitattu 10.3.2016.Mäki-Kala, Linda: Huippukokki Stefan Richter: "En halua tehdä töitä parisuhteeni eteen", Me Naiset, maaliskuu 2014. Viitattu 10.3.2016. Hänellä oli vuonna 2014 oma tosi-tv-sarja Richterin asteikko TV5-kanavalla.Näreaho, Katariina: Uusi sarja alkaa: Huippukokki Stefan Richter etsii rakkautta Suomesta, Voice 9.1.2014. Viitattu 10.3.2016.

Yhdessä Restamax Oyj:n kanssa Stefan Richter on avannut Stefan’s Steakhouse -nimiset ravintolat 2010-luvulla Tampereelle, Turkuun, Helsinkiin, Jyväskylään, Rukalle ja Hankoon.Nieminen, Heli: Stefan Richter – supersiisti supliikkimies , Turun Sanomat 11.5.2013. Viitattu 10.3.2016.Stefan’s Steakhouse , Ravintolatoiminta, Restamax Oy. Viitattu 10.3.2016.Stefan’s Restaurants -etusivu . Viitattu 10.3.2016.Stefan´s Steakhouse lopettaa toimintansa Turussa – ainakin toistaiseksi , Turun Sanomat 1.6.2016. Viitattu 26.6.2016. Kesällä 2023 tämänniminen ravintola oli Helsingissä, Jyväskylässä, Levillä, Oulussa, Rukalla, Tampereella ja Vaasassa.

 Tuomiot 
Richter tuomittiin elokuussa 2022 Pohjois-Savon käräjäoikeudessa kymmenen kuukauden ehdolliseen vankeuteen törkeästä veropetoksesta. Hän oli salannut verottajalta suuren osan henkilökohtaisista tuloistaan vuosina 2017–2020. 

Vuonna 2023 hän liikenneturvallisuuden vaarantamisesta 2600 euron sakot.Tv:stä tuttu kokki kaahasi huimaa ylinopeutta lapsi kyydissään
 Yksityiselämä 
Richter osallistui vuonna 2014 Millionaire Matchmaker -tv-ohjelmaan Yhdysvalloissa. Hän on ollut aiemmin naimisissa, mutta eronnut.  Hän asui avoliitossa Riikka Vikmanin kanssa 2015–2019 Suonenjoella, ja heille syntyi vuoden 2016 lokakuussa poikalapsi. Richter ja Vikman erosivat vuonna 2019.

Lähteet

Luokka:Suomalaiset kokit
Luokka:Talousrikoksista tuomitut henkilöt
Luokka:Vuonna 1972 syntyneet
Luokka:Elävät henkilöt